CELEX: 52008PC0695
Language: lt
Date: 2008-11-03
Title: Pasiūlymas Tarybos sprendimas kuriuo nustatoma Europos bendrijos vardu priimama pozicija dėl pasiūlymų iš dalies keisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi devintajame Konvencijos šalių konferencijos susitikime

Svarbus teisinis pranešimas

|

52008PC0695

Pasiūlymas Tarybos sprendimas kuriuo nustatoma Europos bendrijos vardu priimama pozicija dėl pasiūlymų iš dalies keisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi devintajame Konvencijos šalių konferencijos susitikime  /* KOM/2008/0695 galutinis */  

		LTBriuselis, 3.11.2008KOM(2008) 695 galutinisPasiūlymasTARYBOS SPRENDIMASkuriuo nustatoma Europos bendrijos vardu priimama pozicija dėl pasiūlymų iš dalies keisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi devintajame Konvencijos šalių konferencijos susitikime(pateikta Komisijos)AIŠKINAMASIS MEMORANDUMAS(1) Migruojančiųjų laukinių gyvūnų rūšių išsaugojimo konvencija (dar žinoma kaip CMS arba Bonos konvencija) siekiama išsaugoti migruojančiųjų sausumos ir jūrų gyvūnų bei paukščių rūšis jų paplitimo teritorijoje. Tai tarpvyriausybinė sutartis, sudaryta pagal Jungtinių Tautų aplinkos apsaugos programą, kurią vykdant rūpinamasi laukinių gyvūnų ir augalų bei jų buveinių išsaugojimu visame pasaulyje.(2) Devintasis šios Konvencijos šalių konferencijos susitikimas vyks Romoje (Italija) 2008 m. gruodžio 1–5 d. Europos bendrija yra CMS šalis nuo 1983 m. lapkričio 1 d. [1](3) Šalių konferencija (ŠK) yra sprendimus priimantis Konvencijos organas, kuris turi teisę įvertinti migruojančiųjų rūšių išsaugojimo būklę ir vėliau peržiūrėti Konvencijos I ir II priedų sąrašus. Šiai ŠK kelios šalys pateikė pasiūlymus apsaugoti kelias naujas rūšis iš dalies pakeičiant Konvencijos I ir II priedus.(4) Remiantis Konvencijos XI straipsniu, priedų pakeitimas visose šalyse įsigalioja praėjus devyniasdešimčiai dienų po Šalių konferencijos susitikimo, kuriame jis priimtas, išskyrus tas šalis, kurios pareiškia norą pasinaudoti išlyga. Todėl Taryba, remdamasi 300 straipsnio 2 dalies antra pastraipa, turi priimti sprendimą, kad būtų nustatyta Bendrijos vardu priimama Bendrijos pozicija, kurios turi būti laikomasi devintajame Konvencijos šalių konferencijos susitikime.(5) Dėl Konvencijos šalių pateiktų pasiūlymų keisti Konvencijos priedus Bendrijos teisės aktų keisti nereikės. Jie susiję arba su migruojančiosiomis rūšimis, kurios jau atitinkamai saugomos pagal Bendrijos teisės aktus, įskaitant Paukščių [2] ar Buveinių [3] direktyvas bei Bendrąją žuvininkystės politiką (BŽP) [4], arba su rūšimis, kurios nepatenka į BŽP ir kurių paplitimo teritorija yra už valstybių narių Europos teritorijos ribų. Bendrija turėtų pritarti šiems pasiūlymams, kadangi: 1) jie yra moksliškai pagrįsti; 2) siekiama nuoseklumo tarp jos vidaus ir išorės veiksmų ir 3) EB yra įsipareigojusi bendradarbiauti tarptautiniu mastu biologinės įvairovės apsaugos srityje pagal Jungtinių Tautų biologinės įvairovės konvencijos 5 straipsnį ir laikosi tikslo, dėl kurio susitarta Pasaulio vadovų susitikime dėl darnaus vystymosi – „iki 2010 m. gerokai sulėtinti dabartinę biologinės įvairovės mažėjimo spartą“.PasiūlymasTARYBOS SPRENDIMASkuriuo nustatoma Europos bendrijos vardu priimama pozicija dėl pasiūlymų iš dalies keisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi devintajame Konvencijos šalių konferencijos susitikimeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies antra pastraipa,atsižvelgdama į Komisijos pasiūlymą [5],kadangi:(1) Bendrija yra Migruojančiųjų laukinių gyvūnų rūšių išsaugojimo konvencijos (CMS arba Bonos konvencija) šalis [6].(2) Šalių konferencija yra sprendimus priimantis Konvencijos organas ir jam suteiktos teisės persvarstyti ir įvertinti migruojančiųjų rūšių išsaugojimo būklę ir apsvarstyti pažangą, pasiektą saugant migruojančiąsias rūšis, ypač tas, kurios išvardytos Konvencijos I ir II prieduose.(3) Kelios šalys pateikė pasiūlymus apsaugoti kelias naujas rūšis iš dalies pakeičiant Konvencijos I ir II priedus devintajame Konvencijos šalių konferencijos susitikime, kuris vyks Romoje (Italija) 2008 m. gruodžio 1–5 d.(4) Remiantis Konvencijos XI straipsniu, priedų pakeitimas visose šalyse įsigalioja praėjus devyniasdešimčiai dienų po Šalių konferencijos susitikimo, kuriame jis priimtas, išskyrus tas šalis, kurios pareiškia norą pasinaudoti išlyga.(5) Dėl Konvencijos šalių pateiktų pasiūlymų keisti Konvencijos priedus Bendrijos teisės aktų keisti nereikės.(6) Bendrija turėtų pritarti šiems pasiūlymams, nes jie yra moksliškai pagrįsti, atitinka Bendrijos teisės aktus ir Bendrijos įsipareigojimą bendradarbiauti tarptautiniu mastu siekiant apsaugoti biologinę įvairovę remiantis Jungtinių Tautų biologinės įvairovės konvencijos [7] 5 straipsniu ir laikantis 2002 m. Pasaulio vadovų susitikime dėl darnaus vystymosi susitarto tikslo – iki 2010 m. gerokai sulėtinti dabartinę biologinės įvairovės mažėjimo spartą,NUSPRENDĖ:Vienintelis straipsnisDevintajame Migruojančiųjų laukinių gyvūnų rūšių išsaugojimo konvencijos (CMS arba Bonos konvencija) šalių konferencijos susitikime balsuojant dėl Konvencijos I ir II priedų pakeitimų, kuriais numatoma apsaugoti keletą naujų rūšių, Komisija pateikia šią Bendrijos poziciją:(1) Komisija įgaliojama pritarti šių rūšių įtraukimui į I priedą:(a) Neophron percnopterus;(b) Tursiops truncatus ponticus (Juodosios jūros populiacija);(c) Falco cherrug;(d) Orcaella brevirostris;(e) Souza teuszii;(f) Acinonyx jubatus;(g) Trichechus senegalensis;(h) Ammotragus lervia;(i) Aythya baeri;(j) Sterna lorata;(k) Emberiza aureola;(l) Dendroica caerulea;(m) Acrocephalus sorghophilus;(2) Komisija įgaliojama pritarti šių rūšių įtraukimui į II priedą:(a) Phocoena phocoena (Šiaurės Vakarų Afrikos populiacija);(b) Grampus griseus (Viduržemio jūros populiacija);(c) Tursiops truncatus (visa Viduržemio jūros populiacija);(d) Stenella clymene (Vakarų Afrikos populiacija, Atlanto vandenyno rytinė tropinė dalis);(e) Lycaon pictus;(f) Saiga tatarica;(g) Oxyura maccoa;(h) Rhychops flavirostris;(i) Isurus oxyrinchus;(j) Isurus paucus;(k) Lamna nasus;(l) Squalus acanthias.Priimta Briuselyje […]Tarybos varduPirmininkas […][1] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p 10.[2] 1979 m. balandžio 2 d. Tarybos direktyva 79/409/EEB dėl laukinių paukščių apsaugos, OL L 103, 1979 4 25, p. 1.[3] 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos, OL L 206, 1992 7 22, p. 7.[4] 2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką, OL L 358, 2002 12 31, p. 59.[5] OL C , , p. .[6] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p 10.[7] 1993 m. spalio 25 d. Tarybos sprendimas 93/626/EEB dėl Biologinės įvairovės konvencijos sudarymo, OL L 309, 1993 12 13, p. 1.--------------------------------------------------